google/wiki40b huggingface dataset:
Le Tour de Langkawi

Tour de Langkawi merupakan acara jelajah lumba basikal lebuh raya yang diadakan di Malaysia setiap tahun sejak tahun 1996. Nama acara itu diambil bersempena dengan nama destinasi permulaan acara iaitu Langkawi, Kedah Darul Aman. Namun begitu, terdapat beberapa edisi yg tidak mengambil tempat di Langkawi. 
Empat jersi menjadi rebutan pelumba dalam perlumbaan, iaitu juara keseluruhan; raja pecut; raja bukit; dan pelumba Asia terbaik. Selain itu, gelaran pasukan terbaik dan pasukan Asia terbaik diberikan sebagai pengiktirafan kepada pasukan yang paling cemerlang.
Acara jelajah ini mendapat pengiktirafan kategori 2.HC daripada UCI dan merupakan sebahagian daripada Jelajah Asia UCI.

Perlumbaan

Tour de Langkawi merupakan idea Perdana Menteri Malaysia Tun Dr. Mahathir Mohamad, Wan Lokman Wan Ibrahim dan juga First Cartel. Acara ini dianjurkan buat pertama kalinya pada tahun 1996.Jelajah ini diadakan di Semenanjung Malaysia. Jelajah ini juga mengunjungi Sabah dan Sarawak pada 1997, namun perkhidmatan kargo kurang memuaskan sehingga menyebabkan proses pengangkutan kelengkapan lama tertunda, memaksa pihak penganjur membatalkan peringkat kedua jelajah 1997. Semenjak itu, jelajah ini tidak ke Malaysia Timur lagi. Jelajah selalunya berakhir dengan perlumbaan kriterium 12 pusingan di Dataran Merdeka.
Sejarah Le Tour de Langkawi diwarnai oleh beberapa insiden, misalnya dua kali terpaksa dibatalkan akibat hujan lebat di peringkat akhir pada tahun 2003 dan 2006. Ketika pusingan pertama pada tahun 2004, pegawai polis membuka laluan lumba untuk kegunaan pengangkutan awam ketika perlumbaan masih berjalan. Setelah berunding dengan para pelumba, peringkat ini tidak dikira dalam keputusan pertandingan.

Kesulitan kewangan

Pada tahun 2004, pemilik acara ketika itu, Wan Lokman Wan Ibrahim menjual seluruh Tour kepada Simon Donnellan (Imran Abdullah). Edisi 2005 pula mengalami masalah kewangan apabila sebilangan pelumba tidak menerima wang ganjaran sementara kontraktor utama tidak dapat dibayar. Donnellan menyatakan bahawa kekurangan dana ini disebabkan oleh peralihan kerajaan dan kehilangan dua penaja akibat bencana tsunami yang berlaku sebulan sebelum acara.
Jelajah 2007 nyaris dibatalkan kerana First Cartel berhutang RM10.2 juta akibat kegagalan membayar wang hadiah. First Cartel memikul tanggungjawab dalam hal ini tetapi berusaha sedaya upaya untuk membetulkan keadaan. Acara ini dilaporkan berhutang RM2.3 juta untuk hak penyiaran TV, dan juga RM 470,394 kerana gagal membayar pemenang tahun ini. Apapun, syarikat ini masih mampu membayar sedikit sebanyak ganjarannya. Dilaporkan bahawa kerajaan membantu meringankan hutang untuk membolehkan jelajah ini diteruskan. Laporan berita juga membayangkan bahawa acara ini sudah menjadi mangsa pergelutan kuasa dalam Persekutuan Lumba Basikal Kebangsaan Malaysia yang menimbulkan pelbagai tanggapan kurang menyenangkan yang disiarkan oleh media. Kerajaan Malaysia dilaporkan tidak puas hati dengan perbalahan tersebut lalu menyeru agar peleraian dicapai demi masa depan acara ini. Jelajah ini berjaya diteruskan sebelum tarikh akhir 1 September 2006 yang ditetapkan oleh UCI.
Kampung Kesom Che Nordin

Poskod

Poskod yang digunakan di Kampung Kesom Che Nordin, Kuala Terengganu, Terengganu adalah 21200.
Livet-en-Saosnois

Livet-en-Saosnois merupakan sebuah komun di jabatan Pays-de-la-Loire di barat-laut Perancis.
Abjad Turkik Kuno

Abjad Turkik Kuno ialah abjad yang digunakan oleh golongan Göktürk dan orang kekhanan Turkik awal lain pada kurun ke-8 hingga ke-10 untuk merekod bahasa Turkik Kuno. Tulisan ini dinamakan sempena Lembah Orkhon di Mongolia, dan tulisan awal kurun ke-8 ini ditemui pada ekspedisi pada tahun 1889 oleh Nikolai Yadrintsev.
Berdasarkan beberapa sumber, abjad Orkhon diterbitkan daripada sejenis abjad Aramaic, khususnya melalui abjad Pahlavi dan Sogdia, seperti yang dicadangkan oleh Vilhelm Thomsen atau melalui Kharosthi. Penerangan lain untuk asal-usul tulisan ini ialah terbitan daripada huruf Cina seperti yang dicadangkan oleh Vilhelm Thomsen pada tahun 1893. Kosa kata Turkik Kuno merangkumi 200 tulisan, termasuk bahan daripada beberapa manuskrip. Tulisan ini yang bertarikh dari kurun ke-7 hingga ke-10 ditemui di Mongolia pada masa kini, di lembangan Yenisey atasan di Siberia Selatan tengah, serta sedikit lagi di Gunung Altai dan di Xinjiang.
Sebagai satu lagi penjelasan untuk asal usul tulisan ini selain daripada terbitan tamga, terbitan alternatif daripada huruf Cina dicadangkan oleh Vilhelm Thomsen pada tahun 1893. Tulisan Turkik yang bertarikh lebih awal daripada tulisan Orkhon menggunakan kira-kira 150 simbol, dan ini mencadangkan bahawa tamga asalnya menyerupai tulisan Cina dan kemudiannya ditukar menjadi abjad. Namun, sumber Cina moden dengan bukti berlainan tidak dapat menentukan sama ada golongan Turk memiliki bahasa yang bertulis pada kurun ke-6 atau tidak.
Oleh sebab Turkik Kuno ialah sebuah bahasa sinharmonik, beberapa huruf konsonan dibahagikan kepada 2 "set sinharmonik", iaitu 1 untuk vokal depan dan selainnya adalah untuk vokal vokal belakang. Vokal sebegini boleh dianggap penting bagi huruf konsonan, yang memberi ciri tulisan abugida kepada huruf Turkik Kuno. Jenis tulisan ini dijumpai dari Mongolia dan di timur Xinjiang, sehingga kawasan Balkan di barat. Tulisan terpelihara ditarikhkan di antara kurun ke-8 dan ke-10. Blok Unikod untuk Turkic Kuno ialah U+10C00–U+10C4F. Kod ini disertakan ke dalam piawai unikod pada Oktober 2009 dengan pelaksanaan versi 5.2.
Herbie Goes Bananas

Pelakon

Filem ini turut disertai oleh beberapa orang pelakon terkenal, antaranya adalah Charles Martin Smith, Stephen W. Burns, Cloris Leachman

Ringkasan

VW yang comel membantu pemiliknya memusnahkan sindikit pemalsuan di Mexico.
Castilleja de Guzmán

Castilleja de Guzmán merupakan sebuah kawasan perbandaran yang terletak di wilayah Seville, Andalusia, Sepanyol
Mekarsari, Cihara

Poskod

Poskod yang digunakan di Mekarsari adalah 42392. Terdapat 8 buah desa di dalam daerah kecamatan Cihara.
Married Tapi Benci

Sinopsis

Mengisahkan kisah cinta dua remaja yang terpaksa berkahwin di usia muda akibat diperangkap orang ketiga. Kamal lakonan Shafiq Kyle merupakan pelajar kolej yang digilai ramai. Kehadiran pelajar baharu di kolej iaitu Rina lakonan Azira Shafinaz dengan menaiki motor berkuasa tinggi telah menarik minat Kamal untuk cuba memikat ditambah lagi Rina turut mempunyai raut wajah yang jelita. Rina yang benci dengan lelaki akhirnya telah memalukan Kamal di hadapan ramai pelajar lain.
Dalam pada masa yang sama Rina semakin rapat dengan Daniel lakonan Mustaqim Bahadon yang juga merupakan musuh ketat Kamal. Kamal tidak mahu Rina terperangkap dengan sikap Daniel yang hanya pandai mengambil kesempatan ke atas wanita. Satu hari, Kamal mengenakan Daniel dengan memutuskan brek motor Daniel tetapi malangnya Rina yang menjadi mangsa kerana dia bertukar motor dengan Daniel.
Kamal merasa bersalah namun takut untuk mengakui kesalahannya. Hubungan mereka mulai rapat setelah mengetahui kisah sebenar Rina yang membuatkan dia sedikit memberontak. Daniel pula menyimpan dendam dengan memerangkap mereka berdua sehingga ditangkap khalwat. Ibu bapa mereka bersetuju untuk mengahwinkan mereka berdua sebagai jalan untuk mereka belajar untuk menjadi lebih bertanggungjawab untuk masa depan mereka.
Walaupun berkahwin, mereka masih lagi meneruskan aktiviti lasak dan tidak begitu peduli dengan urusan di antara satu sama lain. Kamal masih lagi dengan basikalnya, begitu juga Rina yang sering bersama dengan teman rapatnya. Tetapi dalam tidak sedar, mula muncul perasaan sayang antara Kamal dan Rina. Daniel masih lagi tidak berpuas hati dan ingin menghancurkan kebahagiaan mereka dengan melakukan pelbagai muslihat demi melunaskan dendam yang masih lagi terpalit di hati.
Kesan roda gerabak

Kesan roda gerabak (bahasa Inggeris: wagon-wheel effect) ialah kesan yang boleh dilihat pada video di mana roda beruji kelihatan bergerak perlahan berbanding laju sebenarnya dan kadangkala pada arah bertentangan dengan arah putaran sebenar.
Nadia (filem)

Pengarah

Filem Nadia diarah oleh pengarah Rahman Adam pada 1992.
Jard-sur-Mer

Jard-sur-Mer ialah sebuah komun di jabatan Vendée di wilayah Pays de la Loire barat Perancis.
Mandapa

Poskod

Poskod yang digunakan di Mandapa adalah 45453. Terdapat buah desa di dalam daerah kecamatan Dawuan.
Dimbach

Dimbach merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Siam Malaysia

Agama

Kebanyakan orang Siam Malaysia beragama Buddha dari mazhab Theravada. Tempat sembahyang mereka digelar Wat. Setiap Wat mempunyai beberapa sami mentadbirnya.

Budaya

Kebanyakan orang Siam Malaysia mengadakan hidup mirip dengan orang Melayu. Ini adalah terbukti khususnya di kalangan orang Siam Kelantan. Seorang tidak dapat membezakan seorang Melayu atau Siam jika mereka tidak didengari bahasa mereka sendiri. Satu-satunya tanda berlainan di kalangan mereka adalah agama dan bahasa. Selain itu orang Siam Malaysia adalah seperti Melayu oleh kerana mereka menutur loghat Melayu tempatan yang fasih.
Orang Siam Malaysia sering mendapat naungan dari kerajaan-kerajaan negeri untuk kebaikan masyarakat mereka. Sering, kuil-kuil diberikan dana murah hati dari kerajaan negeri.
Kaitenzushi

Kaitenzushi (回転寿司) adalah merujuk kepada penjualan sushi siap hidang yang meletakkan sushi dalam piring-piring kecil yang beredar dengan bantuan meja pusing sehingga pengunjung restoran dapat mengambil sendiri piring sushi yang diinginkan.

Ciri khas

Jumlah harga makanan yang harus dibayar dikira berdasarkan jumlah, warna, atau motif piring yang telah kosong. Pada beberapa restoran Kaitenzushi, sup dan minuman harus dipesan secara berasingan. Pengunjung juga boleh meminta secara terus kepada pembuat sushi agar dibuatkan sushi yang diingini jika ketika itu jenis sushi yang diingini tidak diedarkan.
Teknologi moden banyak digunakan oleh restoran Kaitenzushi, mulai dari skrin sentuh untuk memesan sushi dan memberitahu pengunjung bahawa sushi yang dipesan hampir tiba, meja berpusing khusus untuk minuman, hinggalah kepada piring-piring kosong yang boleh dikumpulkan secara automatik mengikut harga makanan yang harus dibayar.
Meja berpusing yang digunakan Kaitenzushi biasanya berputar mengikut arah jam, rekaan yang sesuai untuk orang yang memegang penyepit dengan menggunakan tangan kanan.
Di restoran Kaitenzushi juga boleh ditemui makanan lain seperti tempura, furai (gorengan berbalut tepung roti), soba, chawanmushi, hidangan pencuci mulut seperti kek, dan minuman keras seperti bir dan sake yang diedarkan dengan menggunakan meja berpusing.

Sejarah

Shiraishi Toshiaki yang membuka warung melihat pengunjungnya memakan sushi sambil berdiri lalu mendapat ilham untuk menggunakan meja berjalan untuk restoran sushi setelah melihat meja berjalan yang digunakan di kilang arak Asahi. Pesanan pengunjung yang terdiri dari pelbagai jenis sushi diharapkan mampu dipenuhi dengan sistem tersebut, sekaligus dapat mengurangkan modal operasi menjadi minimum.
Pada tahun 1958, Genrokuzushi yang merupakan restoran Kaitenzushi pertama di dunia dibuka di berhampiran stesen Fuse milik Kintetsu yang terletak di bandar Fuse (sekarang kota Higashi Osaka, Wilayah Osaka). Restoran Genrokuzushi memegang jenama untuk istilah mawaru (廻る berputar) dan kaiten (廻る beredar), sehingga restoran sushi yang sejenisnya tidak dapat menggunakan istilah Kaitenzushi hinggalah tahun 1997.
Che Deris

Che Deris merupakan sebuah mukim di daerah Badang, Kota Bharu, Kelantan. Mukim-mukim lain di daerah Badang ialah Pulau Pisang, Banggol, Kedai Buloh, Che Latif, Semut Api, Siti Manis, Tikat, Pulau Kundur, Kijang, Binjai, Tasik, Dal, dan Jaya Setia. Terdapat sebanyak 131 mukim kesemuanya di jajahan Kota Bharu.
Kutamekar, Sobang

Poskod

Poskod yang digunakan di Kutamekar adalah 42281. Terdapat 7 buah desa di dalam daerah kecamatan Sobang.
Raline Shah

Kehidupan awal

Raline dilahirkan pada 4 Mac 1985 di Jakarta kepada ibu bapanya, Rahmat Shah berasal dari Medan, Sumatera Utara dan Roseline Rahmat, ialah seorang suri rumah yang juga aktif dalam kegiatan sosial dan kini menjadi pengerusi YPAC Medan. Raline ialah anak sulung daripada tiga beradik dan mempunyai dua adik lelaki—Rollin dan Rollan. Bapanya ialah ahli perniagaan, diplomat, dan ahli politik (tahun 1999 terpilih menjadi anggota Majelis Permusyawaratan Rakyat Utusan Daerah Sumatera Utara), banyak membina dan memimpin organisasi. Beliau menerima pendidikan tinggi dari Universiti Kebangsaan Singapura (NSU) dalam bidang sains politik, dan mendapat ijazah B.A dalam Sains Politik dan Media & Komunikasi Baru (Kepujian).

Kerjaya

Raline memegang watak Meirose dalam filem Surga yang Tak Dirindukan (2015) arahan Kuntz Agos, yang turut dibintangi oleh Fedi Nuril, Laudya Chintya Bella dan Zaskia Adya Mecca. Beliau kembali melakonkan watak sama dalam kesinambungannya yang ditayangkan pada 2017 arahan Hanung Bramantyo. Beliau turut menyumbangkan suaranya untuk runut bunyi filem ini yang bertajuk "Kekasih di Surga". Beliau seterusnya muncul bersama lagu "Jadi Milikku", berduet bersama Marcell.
Pada 22 November 2018, Raline memegang watak sebagai Rian, pegawai Polis Republik Indonesia (POLRI) dalam filem Polis EVO 2, yang ditayangkan di Indonesia pada 18 April 2019 dengan judul Police Evo dan menampilkan poster berbeza, ia menjadi filem Polis EVO pertama yang ditayangkan di sana. Beliau sanggup menolak tawaran lain bagi menjayakan filem ini.

Kontroversi

Pada April 2019, Raline telah dipanggil oleh polis Korea Selatan bagi membantu siasatan terhadap penyanyi dan bekas ahli kumpulan Big Bang, Seungri yang berhadapan tuduhan terbabit aktiviti pelacuran. Menurut laporan Allkpop, beliau terpalit dengan kontroversi tersebut ekoran foto yang memperlihatkan beliau berada di acara sambutan hari lahir Seungri yang diadakan di Filipina pada 2017.

Cabang lain

Pada 8 Ogos 2017, Raline dilantik sebagai pengarah bebas Indonesia AirAsia, anak syarikat Indonesia milik syarikat penerbangan tambang murah, AirAsia.
Venasque

Venasque ialah sebuah komun di jabatan Vaucluse di selatan Perancis.
Sutera

Sutera merupakan gentian protein semulajadi yang sesetengah jenisnya boleh ditenun menjadi tekstil. Jenis sutera yang paling dikenali adalah sutera yang diperoleh daripada kepompong yang dihasilkan larva ulat sutera kertau (Bombyx mori) yang diternak (serikultur). Rupa berkilauan yang menjadi punca tarikan sutera didatangkan oleh struktur seakan-akan prisma segitiga dalam gentian yang membolehkan kain sutera membias cahaya yang menembusinya di pelbagai sudut. 
"Sutera liar" dihasilkan oleh beluncas selain ulat sutera kertau dan tidak boleh diternak. Pelbagai sutera liar dikenali dan digunakan di China, Asia Selatan, dan Eropah sejak zaman silam, cuma penghasilannya sentiasa jauh lebih kecil berbanding sutera ternakan. Sutera liar berbeza dari sutera ternakan dari segi warna dan tekstur, dan kepompong-kepompong liar yang dikumpul selalunya sudah dirosakkan oleh rama-rama yang keluar sebelum dikumpuk, maka benang sutera yang membentuk kepompong itu sudah terputus menjadi pendek. Ulat sutera ternakan pula dibunuh dengan dicelup ke dalam air mendidih sebelum keluarnya rama-rama dewasa, atau dicucuk dengan jarum, membolehkan seluruh kepompong terungkai menjadi sehelai benang yang tak terputus. Ini membolehkan sutera ditenun menjadi kain yang lebih kuat. Sutera liar pula selalunya lebih sukar dicelup warna berbanding sutera ternakan.
Adanya bukti sejarah yang menunjukkan bahawa sutera liar sedang diusahakan secara kecil-kecilan di kawasan Mediterranean dan Timur Tengah ketika sutera ternakan yang lebih kuat mula diimport dari China(Hill 2003, Appendix C). Di Terengganu, seawal 1764 ulat sutera generasi kedua diimport untuk penghasilan benang sutera. 
Sutera juga dihasilkan oleh beberapa jenis serangga lain, namun cuma jenis sutera larva rama-rama yang digunakan bagi tujuan pengilangan tekstil. Pernah juga dijalankan kajian terhadap sutera-sutera lain yang menampakkan kelainan dari aspek molekul. Sutera dihasilkan terutamanya oleh larva serangga yang bermetamorfosis lengkap, tetapi juga dihasilkan oleh beberapa serangga dewasa seperti Embioptera. Penghasilan sutera juga kerap diperhati khususnya pada serangga order Hymenoptera (lebah, tebuan, dan semut), dan adakalanya digunakan untuk membina sarang. Jenis-jenis artropod yang lain juga menghasilkan sutera, terutamanya araknid seperti labah-labah.

Etimologi

Perkataan "sutera" dalam bahasa Melayu berasal daripada perkataan Sanskrit iaitu sutra, yang membawa erti dan makna yang sama.
Akhbar Sandakan Jit Pao

Sejarah

Akhbar Sandakan Jit Pao ini turut disenaraikan dalam Katalog Suratkhabar dan majalah bahasa Cina, Arkib Negara Malaysia 1991 dengan nombor ISBN 967-912-028-7.
Untuk tujuan rujukan dan penyelidikan, terdapat salinan akhbar tersebut di Arkib Negara Malaysia bertarikh
1963 Ogos-Dis 1964 Jan - Mac.
Didi & Friends

Sejarah

Digital Durian ditubuhkan oleh Sinan Ismail dan Hairulfaizalizwan Ahmad Sofian pada tahun 2008 dan tertumpu kepada membuat perkhidmatan multimedia antara bisnes seperti kandungan e-Learning, video multimedia, animasi 3D untuk industri korporat dan sebagainya. Pada 2009, Digital Durian kembali kepada matlamat asal apabila menyertai MSC Malaysia Intellectual Property Creators Challenge (IPCC) dua tahun berturut-turut dan memohon untuk geran kerajaan pada 2011 tetapi ditolak. Akhirnya pada 2012 mereka mengemukakan idea Didi & Friends di IPCC tahun tersebut lalu meraih dana RM50,000.
Kejayaan ini mendorong Digital Durian untuk menyiapkan sebuah cerita pilot 11 minit mengenai Didi & Friends dengan tema eksplorasi sains. Namun setelah mendapati peluang terhad untuk memasarkan bahan kanak-kanak prasekolah di peringkat tempatan mahupun antarabangsa. Pada masa yang sama, Sinan mendapati kurangnya lagu kanak-kanak bahasa Malaysia yang berkualiti dalam YouTube, maka ini mendorong beliau untuk mengalihkan fokus Didi & Friends kepada lagu prasekolah bahasa Malaysia dan menubuhkan Didi & Friends dalam bentuk saluran YouTube.
Didi & Friends diperkenalkan buat julung kalinya dalam bentuk saluran YouTube yang menyiarkan video animasi lagu kanak-kanak, dibuka pada 15 Mei 2014. Purata video dalam dua minit, bukan sahaja mengenai lagu rakyat Malaysia bahkan lagu kanak-kanak bahasa asing yang diterjemahkan dan disetempatkan ke bahasa Malaysia turut dipersembahkan oleh siri video tersebut seperti "Bingo" dan "Pak Atan Ada Ladang" (Old McDonald Had a Farm). Juga terdapat sedikit video lagu kanak-kanak dalam bahasa Mandarin, Inggeris dan Thai, malah terdapat saluran video Didi & Friends yang berasingan dalam bahasa Indonesia. Video-video Didi & Friends juga dibawa ke Astro Ceria mulai 8 Disember 2015.
Pada 2017, francais Didi & Friends mengorak langkah baharu melalui kerjasama dengan pihak Astro mengeluarkan siri episod yang lebih panjang iaitu Cerita-Cerita Didi & Friends, bermula dengan pratayang di pawagam TGV Cinemas diikuti dengan siaran perdana di Astro Ceria mulai 14 Ogos.
Pada 2018, sejarah dicipta apabila filem pawagam pertama francais iaitu filem muzikal Konsert Hora Horey Didi & Friends dikeluarkan pada 10 Mac sempena cuti sekolah di pawagam-pawagam seluruh Malaysia dengan penampilan istimewa Datuk Seri Siti Nurhaliza.
Ubud

Poskod

Poskod yang digunakan di Ubud adalah 80571. Terdapat 8 buah desa/kelurahan di dalam daerah kecamatan Ubud.
Cheruvannur

Demografik 2001

Menurut bancian India pada tahun 2001, Cheruvannur memiliki bilangan penduduk seramai 57,111. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2011

Menurut bancian India pada tahun 2001 Cheruvannur memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 50% lelaki dan 50% wanita mampu membaca. 13% dari populasi berusia di bawah 6 tahun. (2001)
Nip/Tuck

Gambar keseluruhan

Nip/Tuck mengikut perjalanan hidup dua orang pakar pembedahan plastik di Miami Sean McNamara (Dylan Walsh) dan Christian Troy (Julian McMahon). Pada permulaan musim, Nip/Tuck mencatat jumlah penonton yang tinggi untuk siri baru di Amerika Syarikat Untuk musim pertama kira-kira 3.25 juta penonton mengikuti drama siri ini untuk setiap episod. Musim keempat telah disiarkan pada 5 September 2006 melalui FX Networks. Musim kelima disiarkan pada musim luruh 2007, dan mengandungi sebanyak 22 episod, dan menjadikan antara musim yang memiliki episod terpanjang
Kaki Bakar

Sinopsis

Kakang, seorang perantau yang berasal dari Jawa, Indonesia berusaha untuk memupuk nilai-nilai tradisi keturunan Jawa kepada anaknya Kesuma. Kakang bertindak sedemikian setelah sering memerhatikan eksploitasi yang wujud akibat daripada jurang sosial yang berbeza. Reaksi Kakang itu telah membawa pengaruh yang besar kepada anaknya Kesuma.

Latar belakang pembikinan

Kaki Bakar asalnya dibuat untuk siaran televisyen namun cadangan tersebut ditolak atas sebab tertentu. Proses menukar format filem daripada 16 mm kepada 35 mm dilakukan di Australia.
Filem ini telah disiapkan pada 1995 dan ditayangkan di Malaysia enam tahun kemudian.

Sambutan

Kutipan yang diterima untuk filem ini adalah sebanyak RM3,087.
Kandhar

Demografik 2001

Menurut bancian India pada tahun 2001, Kandhar memiliki bilangan penduduk seramai 20,725. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kandhar memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Altlay

Altlay merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Pengkarboksilan

Pengkarboksilan atau karboksilasi dalam kimia ialah suatu tindak balas yang melibatkan suatu kelompok asid karboksilik diperkenalkan di dalam suatu substrat. Tindak balas berlawanan ialah pendekarboksilan.
Chartrettes

Chartrettes ialah sebuah komun yang terletak di komun Seine-et-Marne di utara-tengah Perancis.
Mahalela

Mahalela merupakan sebuah meriam pengepungan yang berasal daripada Patani di selatan Thailand. Mahalela merupakan meriam yang masyhur pernah dibina di Dunia Melayu, berukuran 5 hasta 1 jengkal dan diperbuat daripada loyang.

Sejarah

Sebagai tindak balas berikutan khabar angin akan serangan Siam ke atas Patani, Raja Kerajaan Melayu Patani pada waktu itu iaitu Ratu Biru (1616-1624) telah menugaskan seorang lelaki Cina-Islam yang bernama Tok Kayan (林 道乾 Lim To Khiam) untuk mengetuai pembinaan meriam-meriam kerajaan. Tiga buah meriam telah dibina iaitu Sri Patani, Sri Nagara dan Mahalela. Sri Patani dan Sri Nagara mempunyai saiz yang sama manakala Mahalela pula lebih kecil iaitu hanya sepanjang 5 hasta 1 jengkal. Meriam-meriam ini telah berjaya menyekat empat kali serangan Siam ke atas Patani iaitu pada tahun 1603, 1632, 1634 dan 1638.
Selepas kejatuhan Ayutthaya pada 1767, kerajaan Patani di bawah pemerintahan Sultan Muhammad (1776-1786) telah cuba untuk membebaskan diri daripada ancaman Thai (yang telah mengalahkan kerajaan Siam di Ayutthaya). Bagaimanapun, pada 1785 pasukan tentera Thai di bawah kepimpinanan Panglima Phraya Kalahum telah berjaya menewaskan Patani. Dua buah meriam besar iaitu Sri Patani dan Sri Nagara telah diambil sebagai rampasan perang, bagaimanapun Sri Nagara telah jatuh ke dalam laut di Kuala Patani semasa hendak dipindahkan ke dalam kapal. Meriam Mahalela pula telah hilang tanpa dapat dikesan.
Gandasari, Tolangohula

Poskod

Poskod yang digunakan di Gandasari adalah 96214. Terdapat 9 buah desa di dalam daerah kecamatan Tolangohula.